Ses sterf in Heidelberg-ongeluk | Maroela Media
Ses sterf in Heidelberg-ongeluk
Ses mense is dood en nege beseer ná ‘n ongeluk Sondagaand op die N3-snelweg naby die Jacobs-afrit in Heidelberg.
Chris Botha, ŉ woordvoerder van Netcare 911, het Maandag gesê die oorsaak van die ongeluk is nog nie bekend nie. “Die bestuurder van ŉ minibustaxi het beheer oor die voertuig verloor waarna dit omgeslaan en gerol het,” het Botha gesê. Die ongeluk het omstreeks 22:30 in ŉ suidelike rigting plaasgevind.
Die taxi het op die middelmannetjie van die hoofweg tot stilstand gekom. Volgens Botha is ses mense op die toneel dood verklaar. Drie mense het kritieke beserings opgedoen en ses het ernstige beserings opgedoen. Die beseerdes is op die toneel gestabiliseer. Een persoon is met ‘n helikopter na die Charlotte Maxeke-hospitaal geneem. Die res is met ambulanse na verskeie hospitale geneem vir verdere behandeling.
Heidelberg Netcare 911 taxi FOR SA Vra Vir Ngcobo-kommissie Van Ondersoek - Joy! Digital
FOR SA Vra Vir Ngcobo-kommissie Van Ondersoek
-deur Freedom Of Religion South Africa
Freedom of Religion South Africa (FOR SA) steun die KGT se oproep vir die instelling van ‘n kommissie van ondersoek na die Ngcobo-tragedie. Hierdie naweek het verdere skokkende berigte aan die lig gekom dat meisies so jonk as 12 jaar as seksslawe gebruik is deur die Seven Angels se kultusleiers. Dit is belangrik om te verstaan ​​hoe so ‘n tragedie kon plaasvind – veral omdat daar bewyse is dat verskeie staatsinstellings, insluitende die KGT, sedert 2016 van die kultus se onwettige aktiwiteite bewus was, maar versuim het om stappe te neem om verdere ongeregtighede te voorkom.
Die voorsitter van die KGT, mev. Mkhwanazi-Xaluva, het vinnig daarop gewys dat daar tans geen wet is wat verhoed dat iemand in Suid-Afrika ‘n kultus kan begin nie. Die KGT se standpunt is dat as hulle by magte was om om alle godsdiens en godsdiensaktiwiteite in Suid-Afrika te lisensieer (en dus te beheer), sou kultusse soos die Seven Angels nooit bestaan ​​nie.
Hoewel dit ‘n regverdigbare opmerking is, is dit met die eerste oogopslag duidelik dat belaglik is om te dink dat ‘n kriminele organisasie, soos die Seven Angels-kultus, die wette van die land sal gehoorsaam. Dit is hoekom wetstoepassing bestaan ​​– om die bestaande wette af te dwing wat (reeds ) onwettige aktiwiteite onwettig verklaar.
“Ons Grondwet laat jou toe om in die man op die maan te glo en hom te aanbid deur in die nag kaas te eet en jy kan selfs ander oorreed om by jou aan te sluit,” sê Michael Swain, uitvoerende direkteur van FOR SA. “Jy is geregtig daarop om jou oortuigings te volg, maar jy is nie – en was nog nooit – vry om die wette van Suid-Afrika in die proses te verbreek nie. Dit is wat in die geval van die Seven Angels-kultus gebeur het. ”
Dit is ook duidelik dat daar ‘n ernstige gevaar bestaan vir godsdiensvryheid en vryheid van uitdrukking oor die algemeen, wanneer die staat gemagtig is om te besluit watter oortuigings geldig is of nie. FOR SA, saam met die oorgrote meerderheid van Suid-Afrika se geloofsgemeenskap, is teen die KGT se versoek gekant dat dit die mag verkry om “die finale arbiter van godsdiens” te wees (soos voorgestel op bl. 48 van die KGT se Finale Verslag), omdat dit strydig is met die fundamentele reg op godsdiensvryheid wat in die Grondwet verskans word. Artikel 15 van die Grondwet verseker aan almal die reg om te glo en om hul oortuigings te beoefen, en die Grondwetlike Hof het verder bevind dat selfs al is sulke oortuiging “bisar, irrasioneel of onlogies”, dit nietemin geldig is en beskerming geniet onder die wet.
Selfs as die Parlement ingestem het om hierdie fundamentele regte te beperk deur die aanbevelings van die KGT te aanvaar, en in die hoogs onwaarskynlike geval dat ‘n kriminele organisasie soos die Seven Angels by die KGT sou aansoek doen vir lisensiëring, sou die bestaande wette (wat praktyke soos seksslawerny, en om kinders uit die skool te hou , onwettig maak) nog steeds toegepas moet word. En aangesien die gebrek aan handhawing van bestaande wette ongetwyfeld bygedra het tot die tragiese gebeure by Ngcobo, bly dit duidelik dat die wortel van die probleem ‘n gebrek aan kapasiteit of die wil is om bestaande wette af te dwing, nié omdat daar ‘n tekort aan wette is nie.